โปรดเกล้าฯ ถอดยศ-เรียกคืนเครื่องราชฯ ร.อ.ประชาทาส
วันนี้ (15 มิ.ย.2560) เว็บไซต์ราชกิจจานุเบกษา เผยแพร่ประกาศสํานักนายกรัฐมนตรี เรื่องให้ถอดยศทหารและเรียกคืนเครื่องราชอิสริยาภรณ์ โดยมีรายละเอียดดังนี้มีพระราชโองการโปรดเกล้าฯ ให้ถอด ร.อ.ประชาทาส ธรศรี สังกัดกองทัพบก ออกจากยศทหาร ตั้งแต่วันที่ 7 เม.ย.2560 ซึ่งเป็นวันที่มีคําสั่งปลดออกจากราชการ เนื่องจากบกพร่องหน้าที่ ประมาทเลินเล่อต่อหน้าที่ราชการ จึงไม่สมควรดํารงอยู่ในยศทหารต่อไป ตามมาตรา 12 แห่งพระราชบัญญัติยศทหาร พุทธศักราช 2479 แก้ไขเพิ่มเติมโดยพระราชบัญญัติยศทหาร (ฉบับที่ 6 ) พ.ศ.2501 ประกอบระเบียบกระทรวงกลาโหมว่าด้วยผู้ซึ่งไม่สมควรจะดํารงอยู่ในยศทหารและบรรดาศักดิ์ พ.ศ.2507 ข้อ 2 และทรงพระกรุณาโปรดเกล้าฯ ให้เรียกคืนเครื่องราชอิสริยาภรณ์ชั้นจัตุรถาภรณ์ช้างเผือก จัตุรถาภรณ์มงกุฎไทย และเบญจมาภรณ์มงกุฎไทย ที่บุคคลดังกล่าวได้รับพระราชทาน ตามข้อ 6 และข้อ 7 (4) ของระเบียบสํานักนายกรัฐมนตรี ว่าด้วยการขอพระราชทานพระบรมราชานุญาตเรียกคืนเครื่องราชอิสริยาภรณ์ พ.ศ.2548 ประกาศ ณ วันที่ 11 มิ.ย.2560 ผู้รับสนองพระราชโองการ พล.อ.ประยุทธ์ จันทร์โอชา นายกรัฐมนตรี
โปรดเกล้าฯ ให้ถอด ร.อ.ประชาทาส ธรศรี ออกจากยศทหาร และเรียกคืนเครื่องราชอิสริยาภรณ์ เนื่องจากบกพร่องหน้าที่ ประมาทเลินเล่อ
ThaiPBSnews,ไทยพีบีเอส,ข่าวไทยพีบีเอส,ThaiPBS,ถอดยศ,เรียกคืนเครื่องราชฯ